Muistses Mesopotaamias Sumeri lõunapoolsetel aladel asunud Lagaši riigi II dünastia kuulsaima valitseja Gudea ajal (u 2125-2100 e.m.a) kirja pandud hümni näol  on tegemist ühe varaseima tervikliku näitega sumeri kirjandusest. Kuigi erinevaid mütoloogilisi tekste,  loitsusid ja templihümne olid sumerid koostanud juba 3. aastatuhande keskel e.m.a, on Gudea poolt Lagaši ühele peajumalusele Ningirsule pü-     hendatud É-ninnu templi rajamist kirjeldav kahel terrakotasilindril asuv tekst pea-  aegu täies ulatuses säilinud ning mahukam kui kõik varasemast ajast teadaolevad  sumeri või akkadi tekstimälestised.